MouseOver Button Wizard
Det ser godt ud, når en knap lyser op, når musen bevæger sig hen over den. Dette lille skær af professionalisme kan du let og hurtigt få på din hjemmeside ved at bruge MouseOver Button Wizard.

Efter installationen starter programmet selv, hvis du ikke har fravalgt nogen flueben.

I programmets hovedvindue har du nu muligheden for at indtaste de adresser, hvor de forskellige billeder af den knap, du vil lave, ligger. I øverste taster du altså den sti, hvor det første billede af knappen – som den ser ud, når den er normal – ligger. Derunder indtaster du stien til det billede, der skal vise knappen, som den ser ud, når musen er over den, og i det tredje vindue indtaster du stien til, hvor billedet af knappen der er trykket ned ligger.

I feltet Button Link indtaster du det link, knappen skal henvise til, og nedenunder har du muligheden for at indtaste en hjælpetekst. I feltet Target kan du vælge, om linket åbnes i samme browservindue (_self) eller et nyt vindue (_blank). Når du er færdig, klikker du på Button Preview, og hvis du er tilfreds med resultatet, klikker du på Finish, hvorefter programmet genererer koden i de to vinduer. Du kan nu klikke, hvor der står Copy Text To Clipboard for at få teksten kopieret til din udklipsholder, hvorefter du kan indsætte den i din html.

Du kan altid komme ud af programmet ved at vælge menuen File og derefter Exit.